96/713/EY: Komission päätös, tehty 28 päivänä marraskuuta 1996, luvan antamisesta jäsenvaltioille säätää poikkeuksia tiettyihin perunan valinta-aineistoa koskeviin neuvoston direktiivin 77/93/ETY säännöksiin tehdyn päätöksen 80/862/ETY muuttamisesta (ETA:n kannalta merkityksellinen teksti)



Virallinen lehti nro L 326 , 17/12/1996 s. 0070 - 0070



KOMISSION PÄÄTÖS, tehty 28 päivänä marraskuuta 1996, luvan antamisesta jäsenvaltioille säätää poikkeuksia tiettyihin perunan valinta-aineistoa koskeviin neuvoston direktiivin 77/93/ETY säännöksiin tehdyn päätöksen 80/862/ETY muuttamisesta (ETA:n kannalta merkityksellinen teksti) (96/713/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvien tai kasvituotteiden haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 21 päivänä joulukuuta 1976 annetun neuvoston direktiivin 77/93/ETY (1), sellaisena kuin se on viimeksi muutettuna komission direktiivillä 96/14/EY (2), ja erityisesti sen 14 artiklan 1 kohdan, ottaa huomioon jäsenvaltioiden esittämät pyynnöt, sekä katsoo, että direktiivin 77/93/ETY mukaan istutettavaksi tarkoitettua perunan aineistoa, mukuloita lukuun ottamatta, ei saa periaatteessa tuoda mihinkään jäsenvaltioon, ja istutettaviksi tarkoitettuja perunan mukuloita saa periaatteessa tuoda jäsenvaltioihin ainoastaan, jos ne ovat virallisesti hyväksyttyä lajiketta tai pitkälle jalostettua valinta-aineistoa, jäsenvaltioissa on tarvetta tuoda perunan aineistoa, mukulat mukaan lukien, lajikevalintatyötä varten tai geneettisen aineiston ylläpitotarkoituksiin tai virallisiin tieteellisiin tutkimustarkoituksiin, komissio on todennut tällä hetkellä käytettävissä olevien tietojen perusteella, että edellä tarkoitettujen tarkoitusten osalta ei ole vaaraa haitallisten organismien leviämisestä edellyttäen, että tiettyjä teknisiä erityisedellytyksiä on noudatettu, komissio on jo myöntänyt jäsenvaltioille päätöksellä 80/862/ETY (3), sellaisena kuin se on viimeksi muutettuna päätöksellä 96/7/EY (4), tällaisen poikkeuksen ajanjaksoksi, joka päättyy 31 päivänä joulukuuta 1996, sen jälkeen ei ole toimitettu tietoja, jotka antaisivat aihetta kyseisen poikkeuksen rajoittamiseen edellä mainittuun ajanjaksoon, on kuitenkin saatu uusia tietoja, jotka tekevät välttämättömäksi testattavien haitallisten organismien luettelon muuttamisen, sen vuoksi jäsenvaltioille olisi annettava lupa uudeksi ajanjaksoksi säätää perunan valinta-aineistoa koskevia poikkeuksia, luvan voimassaoloa pidennetään, jollei ilmaannu uusia tietoja, jotka tekisivät sen tarkistuksen perustelluksi, ja tässä päätöksessä määrätyt toimenpiteet ovat pysyvän kasvinsuojelukomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 80/862/ETY seuraavasti: 1. Lisätään 1 artiklan 2 kohdan d alakohdan kolmannen luetelmakohdan toiseen alaluetelmakohtaan alakohta "i) Pseudomonas solanacearum (Smith) Smith" h alakohdan jälkeen. 2. Korvataan 2 artiklan ensimmäisessä virkkeessä vuosi 1996 vuodella 1997. 2 artikla Tämä päätös on osoitettu kaikille jäsenvaltioille. Tehty Brysselissä 28 päivänä marraskuuta 1996. Komission puolesta Franz FISCHLER Komission jäsen (1) EYVL N:o L 26, 31.1.1977, s. 20 (2) EYVL N:o L 68, 19.3.1996, s. 24 (3) EYVL N:o L 248, 19.9.1980, s. 25 (4) EYVL N:o L 2, 4.1.1996, s. 29